เทศบัญญัติเทศบาลนครปากเกร็ดเทศบัญญัติเทศบาลนครปากเกร็ดเรื่องกำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดที่จอดรถยนต์ที่กลับรถยนต์ และทางเข้าออกของรถยนต์พ.ศ. ๒๕๖๐ อาศัยอำนาจตามความในมาตรา๑๐ (๑) และมาตรา ๑๐ (๒) แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลนครปากเกร็ดโดยความเห็นชอบของสภาเทศบาลนครปากเกร็ดผู้ว่าราชการจังหวัดนนทบุรี คณะกรรมการควบคุมอาคารและได้รับอนุมัติจากรัฐมนตรีว่าการกระทรวงมหาดไทย จึงออกเทศบัญญัติไว้ ดังต่อไปนี้ข้อ๑ เทศบัญญัตินี้เรียกว่า เทศบัญญัติเทศบาลนครปากเกร็ดเรื่อง กำหนดจำนวนที่จอดรถยนต์ของอาคารบางชนิดหรือบางประเภทลักษณะและขนาดของที่จอดรถยนต์ ที่กลับรถยนต์ และทางเข้าออกของรถยนต์ พ.ศ. ๒๕๖๐ข้อ๒ เทศบัญญัตินี้ให้ใช้บังคับในเขตเทศบาลนครปากเกร็ดอำเภอปากเกร็ด จังหวัดนนทบุรีข้อ๓[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๔ ให้กำหนดประเภทของอาคารซึ่งต้องมีที่จอดรถยนต์ที่กลับรถยนต์ และทางเข้าออกของรถยนต์ไว้ ดังต่อไปนี้(๑)โรงมหรสพ โรงแรม ภัตตาคาร ห้างสรรพสินค้า สำนักงาน ห้องโถงของภัตตาคาร หรืออาคารขนาดใหญ่ที่มีลักษณะที่กำหนดในข้อ ๒ แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕)ออกตามความในพระราชบัญญัติควบคุมอาคาร พ.ศ. ๒๕๒๒(๒)อาคารชุดตามกฎหมายว่าด้วยอาคารชุด(๓)อาคารอยู่อาศัยรวม มีพื้นที่ตั้งแต่ ๓๐๐ ตารางเมตรขึ้นไปข้อ๕ จำนวนที่จอดรถยนต์ ต้องจัดให้มีตามที่กำหนดดังต่อไปนี้(๑)โรงมหรสพ ภัตตาคาร ห้างสรรพสินค้า สำนักงาน และห้องโถงของภัตตาคาร หรืออาคารขนาดใหญ่ต้องจัดให้มีจำนวนที่จอดรถยนต์ตามกำหนดที่กำหนดในข้อ ๓ (๒) (ก) (ง) (จ) (ฉ) และ(ช) แห่งกฎกระทรวง ฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙(๒) โรงแรมต้องจัดให้มีที่จอดรถยนต์ตามกฎกระทรวง ฉบับที่ ๗(พ.ศ. ๒๕๑๗) ออกตามความในพระราชบัญญัติควบคุมการก่อสร้างพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๖๔ (พ.ศ. ๒๕๕๕)ออกตามความในพระราชบัญญัติควบคุมอาคาร พ.ศ. ๒๕๒๒(๓) อาคารชุดตามกฎหมายว่าด้วยอาคารชุดที่มีพื้นที่ห้องชุดแต่ละห้องชุดตั้งแต่ ๖๐ ตารางเมตรขึ้นไป ให้มีที่จอดรถยนต์ไม่น้อยกว่า๑ คัน ต่อ ๑ ห้องชุด และพื้นที่ห้องชุดแต่ละห้องชุดน้อยกว่า๖๐ ตารางเมตร ให้มีที่จอดรถยนต์ไม่น้อยกว่า ๑ คัน ต่อพื้นที่อาคาร ๑๒๐ ตารางเมตรเศษของ ๑๒๐ ตารางเมตร ให้คิดเป็น ๑๒๐ ตารางเมตร(๔) อาคารอยู่อาศัยรวม ให้มีที่จอดรถยนต์ไม่น้อยกว่า ๑คันต่อพื้นที่อาคาร ๒๔๐ ตารางเมตร เศษของ ๒๔๐ ตารางเมตร ให้คิดเป็น ๒๔๐ ตารางเมตร(๕)อาคารขนาดใหญ่ ให้มีที่จอดรถยนต์ตามจำนวนที่กำหนดของแต่ละประเภทของอาคารที่ใช้เป็นที่ประกอบกิจการในอาคารขนาดใหญ่นั้นรวมกันหรือให้มีที่จอดรถยนต์ไม่น้อยกว่า ๑ คันต่อพื้นที่อาคาร ๑๒๐ ตารางเมตรเศษของ ๑๒๐ ตารางเมตร ให้คิดเป็น ๑๒๐ ตารางเมตร ทั้งนี้ให้ถือที่จอดรถยนต์จำนวนที่มากกว่าเป็นเกณฑ์ข้อ๖ ลักษณะและขนาดของที่จอดรถยนต์ที่กลับรถยนต์ และทางเข้าออกของรถยนต์ สำหรับอาคารบางชนิดหรือบางประเภทให้เป็นไปตามที่กำหนดในกฎกระทรวงฉบับที่ ๗ (พ.ศ. ๒๕๑๗) ออกตามความในพระราชบัญญัติควบคุมการก่อสร้างอาคารพุทธศักราช ๒๔๗๙ ซึ่งแก้ไขเพิ่มเติมโดยกฎกระทรวง ฉบับที่ ๔๑ (พ.ศ. ๒๕๓๗)ออกตามความในพระราชบัญญัติควบคุมอาคาร พ.ศ. ๒๕๒๒ข้อ๗ อาคารที่มีอยู่ก่อนแล้วหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่หากจะดัดแปลงหรือเปลี่ยนการใช้อาคารดังกล่าวต้องปฏิบัติตามเทศบัญญัตินี้ข้อ ๘ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ๙ ให้นายกเทศมนตรีนครปากเกร็ดรักษาการตามเทศบัญญัตินี้ประกาศ ณ วันที่ ๑มีนาคม พ.ศ. ๒๕๖๐วิชัย บรรดาศักดิ์นายกเทศมนตรีนครปากเกร็ดภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๓๙/๑๐ เมษายน ๒๕๖๐